CELEX: 32019X0327(01)
Language: et
Date: 2019-03-22 00:00:00
Title: Euroopa Väärtpaberiturujärelevalve otsus (EL) 2019/509, 22. märts 2019, millega pikendatakse ajutist keeldu turundada, levitada või müüa binaaroptsioone jaeklientidele

27.3.2019   
               
               
                  ET
               
               
                  Euroopa Liidu Teataja
               
               
                  L 85/19
               
            
         EUROOPA VÄÄRTPABERITURUJÄRELEVALVE OTSUS (EL) 2019/509,
         22. märts 2019,
         millega pikendatakse ajutist keeldu turundada, levitada või müüa binaaroptsioone jaeklientidele
         EUROOPA VÄÄRTPABERITURUJÄRELEVALVE JÄRELEVALVENÕUKOGU,
         võttes arvesse Euroopa Liidu toimimise lepingut;
         võttes arvesse Euroopa Parlamendi ja nõukogu 24. novembri 2010. aasta määrust (EL) nr 1095/2010, millega asutatakse Euroopa Järelevalveasutus (Euroopa Väärtpaberiturujärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/77/EÜ, (1) eelkõige selle artikli 9 lõiget 5, artikli 43 lõiget 2 ja artikli 44 lõiget 1;
         võttes arvesse Euroopa Parlamendi ja nõukogu 15. mai 2014. aasta määrust (EL) nr 600/2014 finantsinstrumentide turgude kohta ning millega muudetakse määrust (EL) nr 648/2012, (2) eriti selle artiklit 40;
         võttes arvesse komisjoni 18. mai 2016. aasta delegeeritud määrust (EL) 2017/567, millega täiendatakse Euroopa Parlamendi ja nõukogu määrust (EL) nr 600/2014 seoses mõistete, läbipaistvuse, portfellide tihendamise ning toodetesse sekkumise ja positsioonide juhtimise järelevalvemeetmetega, (3) eriti selle artiklit 19,
         ning arvestades järgmist:
         
                     1.
                  
                  
                     Otsusega (EL) 2018/795 (4) keelas Euroopa Väärtpaberiturujärelevalve (ESMA) binaaroptsioonide turundamise, levitamise või müügi jaeklientidele alates 2. juulist 2018 kolmeks kuuks.
                  
               
                     2.
                  
                  
                     Vastavalt määruse (EL) nr 600/2014 artikli 40 lõikele 6 peab ESMA kohaldatud toodetesse sekkumise ajutise meetme läbi vaatama asjakohaste ajavahemike tagant ja vähemalt kord kolme kuu jooksul.
                  
               
                     3.
                  
                  
                     Otsusega (EL) 2018/1466 (5) muutis ESMA binaaroptsioonide jaeklientidele turundamise, levitamise või müügi ajutist keeldu ja pikendas seda alates 2. oktoobrist 2018. Otsusega (EL) 2018/2064 (6) pikendas ESMA binaaroptsioonide jaeklientidele turundamise, levitamise või müügi ajutist keeldu alates 2. jaanuarist 2019 kolmeks kuuks samadel tingimustel, mis on sätestatud otsuses (EL) 2018/1466.
                  
               
                     4.
                  
                  
                     Binaaroptsioonide keelu läbivaatamisel toetus ESMA muu hulgas riiklike pädevate asutuste küsitlusele, (7) milles käsitleti tootesse sekkumise meetme praktilist rakendamist ja mõju, ning riiklikelt pädevatelt asutustelt või sidusrühmadelt saadud lisateabele.
                  
               
                     5.
                  
                  
                     Riiklikud pädevad asutused tuvastasid üksnes piiratud arvu näiteid, kus esines mittevastavusi ESMA toodetesse sekkumise meetmetega. Lisaks ei ole alates kokkulepitud meetmete teatamisest 27. märtsil 2018 uusi tegevuslube antud ühelegi ühingule, kes turundab, levitab või müüb binaaroptsioone.
                  
               
                     6.
                  
                  
                     ESMA on teadlik, et mõned kolmandate riikide ühingud lähenevad aktiivselt liidu klientidele. Ilma liidu tegevusloa või registreeringuta on neil ühingutel lubatud pakkuda teenuseid liidus asutatud või asuvatele klientidele üksnes kliendi enda algatusel. Samuti on ESMA teadlik, et ühingud on alustanud muude spekulatiivsete investeerimistoodete pakkumist. ESMA jälgib jätkuvalt nende muude toodete pakkumist, et otsustada, kas mõni muu liidu meede oleks asjakohane.
                  
               
                     7.
                  
                  
                     Pärast otsuse (EL) 2018/795 vastuvõtmist ei ole ESMA saanud tõendeid, mis vaidlustaksid tema üldjärelduse investorite kaitse olulise probleemi kohta, mida käsitleti otsustes (EL) 2018/795, (EL) 2018/1466 või (EL) 2018/2064 (edaspidi „otsused“). ESMA järeldas seepärast, et otsustes käsitletud investorite kaitse oluline probleem jääb püsima, kui ei pikendata ajutist keeldu turundada, levitada või müüa binaaroptsioone jaeklientidele.
                  
               
                     8.
                  
                  
                     Lisaks ei ole muudetud liidu õiguse alusel kohaldatavaid regulatiivseid nõudeid, mis endiselt ei lahenda ESMA tuvastatud ohtu. Lisaks ei ole riiklikud pädevad asutused võtnud meetmeid, et ohtu lahendada, või ei ole võetud meetmed ohtu piisavalt maandanud. Eelkõige ei ole alates otsuse (EL) 2018/795 vastuvõtmisest ükski pädev asutus vastu võtnud määruse (EL) nr 600/2014 (8) artikli 42 kohast riiklikku tootesse sekkumise meedet.
                  
               
                     9.
                  
                  
                     Keelu pikendamine ei avalda finantsturgude tõhususele või investoritele kahjustavat mõju, mis oleks ebaproportsionaalne meetme kasulikkusega, ega põhjusta õigusliku arbitraaži riski otsustes esitatud põhjustel.
                  
               
                     10.
                  
                  
                     Kui ajutist keeldu ei pikendata, on ESMA arvates jätkuvalt tõenäoline, et binaaroptsioone pakutakse taas jaeklientidele ja et turule jõuab sama või sarnane toode, mis tekitab tarbijatele otsustes kirjeldatud kahju.
                  
               
                     11.
                  
                  
                     Nendel põhjustel ja otsustes esitatud põhjendustel otsustas ESMA investorite kaitse olulise probleemi lahendamiseks pikendada keeldu samadel tingimustel, mis on sätestatud otsustes (EL) 2018/1466 ja (EL) 2018/2064, veel kolme kuu võrra.
                  
               
                     12.
                  
                  
                     Kuna kavandatud meede võib olla piiratud ulatuses seotud põllumajandustoorme tuletisinstrumentidega, konsulteeris ESMA pädevate asutustega, kes vastutavad põllumajandustoodete turgude järelevalve, halduse ja reguleerimise eest määruse (EÜ) nr 1234/2007 (9) alusel. Ükski nendest asutustest ei esitanud vastuväiteid meetmete pikendamise vastu.
                  
               
                     13.
                  
                  
                     ESMA on teatanud pikendusotsuse ettepaneku riiklikele pädevatele asutustele.
                  
               ON VASTU VÕTNUD KÄESOLEVA OTSUSE
         
            Artikkel 1
            Binaaroptsioonide ajutine keelustamine seoses jaeklientidega
            
               1.   Binaaroptsioonide jaeklientidele turundamine, levitamine või müük on keelatud.
            
            
               2.   Lõike 1 eesmärkidel on binaaroptsioon olenemata sellest, kas sellega kaubeldakse kauplemiskohas või mitte, tuletisinstrument, mis vastab järgmistele tingimustele:
               
                           a)
                        
                        
                           seda peab arveldama rahas või seda võib arveldada rahas ühe poole valikul muul juhul kui kohustuste täitmata jätmise või muu lõpetamisega seotud sündmuse tõttu;
                        
                     
                           b)
                        
                        
                           see võimaldab väljamaksete tegemist üksnes selle sulgumisel või aegumisel;
                        
                     
                           c)
                        
                        
                           selle väljamaksed on piiratud järgmisega:
                           
                                       i)
                                    
                                    
                                       eelmääratletud fikseeritud summa või nullsumma, kui tuletisinstrumendi alusvara vastab ühele või mitmele eelnevalt kindlaksmääratud tingimusele; ja
                                    
                                 
                                       ii)
                                    
                                    
                                       eelmääratletud fikseeritud summa või nullsumma, kui tuletisinstrumendi alusvara ei vasta ühele või mitmele eelnevalt kindlaksmääratud tingimusele.
                                    
                                 
                     
            
               3.   Lõike 1 keeldu ei kohaldata järgmisele:
               
                           a)
                        
                        
                           binaaroptsioon, mille eelmääratletud fikseeritud summad on vähemalt võrdsed jaekliendi kogumaksega binaaroptsiooni eest koos mis tahes komisjonitasude, tehingutasude ja muude seotud kuludega;
                        
                     
                           b)
                        
                        
                           binaaroptsioon, mis vastab järgmistele tingimustele:
                           
                                       i)
                                    
                                    
                                       tähtaeg väljastamisest kuni sulgumiseni on vähemalt 90 kalendripäeva;
                                    
                                 
                                       ii)
                                    
                                    
                                       üldsusele on kättesaadav vastavalt Euroopa Parlamendi ja nõukogu direktiivile 2003/71/EÜ (10) koostatud ja heakskiidetud prospekt ning
                                    
                                 
                                       iii)
                                    
                                    
                                       binaaroptsioon ei põhjusta binaaroptsiooni kogu tähtajal pakkujale tururiski ning pakkuja või pakkuja rühma muu isik ei saa binaaroptsiooniga seoses kasu ega kahju, v.a varem avalikustatud komisjonitasud, tehingutasud ja muud seotud tasud.
                                    
                                 
                     
         
         
            Artikkel 2
            Kõrvalehoidmise tegevuses osalemise keeld
            Keelatud on teadlikult või tahtlikult osalemine tegevustes, mille eesmärk või tulemus on artiklis 1 sätestatud nõuetest kõrvale hoidmine, sealhulgas binaaroptsioonide pakkuja asendajana tegutsemine.
         
         
            Artikkel 3
            Jõustumine ja kohaldamine
            
               1.   Käesolev otsus jõustub järgmisel päeval pärast selle avaldamist Euroopa Liidu Teatajas.
            
            
               2.   Seda otsust kohaldatakse kolm kuud alates 2. aprillist 2019.
            
         
         
            Pariis, 22. märts 2019.
            
               
                  Järelevalvenõukogu nimel
               
               
                  esimees
               
               Steven MAIJOOR
            
         
         
            (1)  ELT L 331, 15.12.2010, lk 84.
         
            (2)  ELT L 173, 12.6.2014, lk 84.
         
            (3)  ELT L 87, 31.3.2017, lk 90.
         
            (4)  Euroopa Väärtpaberiturujärelevalve 22. mai 2018. aasta otsus (EL) 2018/795, millega keelatakse ajutiselt binaaroptsioonide jaeklientidele turundamine, levitamine või müük ELis vastavalt Euroopa Parlamendi ja nõukogu määruse (EL) nr 600/2014 artiklile 40 (ELT L 136, 1.6.2018, lk 31).
         
            (5)  Euroopa Väärtpaberiturujärelevalve 21. septembri 2018 otsus (EL) 2018/1466, millega pikendatakse ja muudetakse ajutist keeldu otsuses (EL) 2018/795, millega keelatakse ajutiselt binaaroptsioonide jaeklientidele turundamine, levitamine või müük (ELT L 245, 1.10.2018, lk 17).
         
            (6)  Euroopa Väärtpaberiturujärelevalve 14. detsembri 2018 otsus (EL) 2018/2064, millega pikendatakse ajutist keeldu turundada, levitada või müüa binaaroptsioone jaeklientidele (ELT L 329, 27.12.2018, lk 27).
         
            (7)  Vastasid järgmised 20 riiklikku pädevat asutust: Financial Market Authority (AT – FMA), Bundesanstalt für Finanzdienstleistungsaufsicht (DE – BaFiN), Finanstilsynet (DK – Finanstilsynet), Hellenic Capital Markets Commission (EL – HCMC), Comisión Nacional del Mercado de Valores (ES – CNMV), Finantsinspektsioon (EE – FSA), Finnish Financial Supervisory Authority (FI – FSA), Autorité des Marchés Financiers (FR – AMF), Magyar Nemzeti Bank (HU – MNB), Central Bank of Ireland (IE – CBI), Commission de Surveillance du Secteur Financier (LU – CSSF), Finanšu un kapitāla tirgus komisija (LV – FKTK), Malta Financial Services Authority (MT – MFSA), Autoriteit Financiële Markten (NL – AFM), Komisja Nadzoru Finansowego (PL – KNF), Comissão do Mercado de Valores Mobiliários (PT – CMVM), Finansinspektionen (SE – Finansinspektionen), Agencija za trg vrednostnih papirjev (SI – ATVP), National Bank Slovakia (SK – NBS), Financial Conduct Authority (UK – FCA).
         
            (8)  4. juunil 2018 võttis ühe EMP-EFTA riigi pädev asutus NO-Finanstilsynet vastu riiklikud toodetesse sekkumise meetmed, mille kohaldamistingimused ja -kuupäevad on samad nagu ESMA meetmetel. Lisaks avaldas Islandi finantsjärelevalveamet 5. juulil 2018, et oma riikliku õiguse alusel käsitab ta binaaroptsioonide turundamist, levitamist ja müüki olevana vastuolus väärtpaberikaubanduse nõuetekohase ja kindla äritegevuse korra ja tavaga (väärtpaberitehingute seaduse nr 108/2007 artikkel 5). Lisaks jõustus 6. juulil 2018 Rumeenia riiklik õigusakt, mis kehtestab sarnased tingimused kui ESMA meetmed.
         
            (9)  Nõukogu 22. oktoobri 2007. aasta määrus (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (ELT L 299, 16.11.2007, lk 1).
         
            (10)  Euroopa Parlamendi ja nõukogu 4. novembri 2003. aasta direktiiv 2003/71/EÜ väärtpaberite üldsusele pakkumisel või kauplemisele lubamisel avaldatava prospekti ja direktiivi 2001/34/EÜ muutmise kohta (ELT L 345, 31.12.2003, lk 64).